Poziv na dostavu prijedloga, primjedbi i mišljenja o nacrtu prijedloga Pravilnika o jednostavnoj nabavi društva Vodoopskrba i odvodnja d.o.o.
U skladu sa Zakonom o izmjenama i dopunama Zakona o javnoj nabavi (Narodne novine broj 48/26.) kojim je, između ostalog, izmijenjen pravni okvir za provedbu postupaka jednostavne nabave te propisana obveza donošenja općeg akta kojim se uređuju određena postupanja naručitelja u postupcima jednostavne nabave, društvo Vodoopskrba i odvodnja d.o.o. izradilo je ovaj nacrt Pravilnika o jednostavnoj nabavi društva Vodoopskrba i odvodnja d.o.o. (dalje: Pravilnik).
Pravilnikom se uređuju načela nabave, vrijednosni pragovi, primjena elektroničkih sredstava komunikacije, sprječavanje, prepoznavanje i uklanjanje sukoba interesa, provedba postupaka jednostavne nabave, postupanje naručitelja, dostava i otvaranje ponuda, pregled i ocjena ponuda, odluke, pravna zaštita, sklapanje i izmjena ugovora o jednostavnoj nabavi te raskid ugovora, a sve s ciljem veće transparentnosti i daljnje digitalizacije postupaka jednostavne nabave.
Otvoreno savjetovanje sa zainteresiranom javnošću na temu nacrta Pravilnika provodi se s ciljem upoznavanja javnosti i svih zainteresiranih subjekata, pravnih i fizičkih osoba, s prijedlogom Pravilnika radi dobivanja mišljenja, primjedbi, prijedloga i eventualnog prihvaćanja zakonitih i stručno utemeljenih prijedloga, primjedbi i mišljenja.
Nacrt Pravilnika o jednostavnoj nabavi društva Vodoopskrba i odvodnja d.o.o.  – https://www.vio.hr/nacrt-prijedloga-pravilnika-o-jednostavnoj-nabavi-3539/3539 
Podnošenje mišljenja, primjedbi i prijedloga odvija se putem elektroničke pošte na e-mail adresu: vio.savjetovanje@zgh.hr . Savjetovanje je otvoreno 30 dana od dana objave, tj. do 9. kolovoza 2026. godine.  


